میصرده سون اوچ ایلده وظیفه‌ده اولان اوچ آیری حکومت طرفین‌دن تطبیق ائدیلن اقتصادی تدبیرلر اؤلکه‌نی مالی بحرانی ایله اوزلشدیردی.
ایقتیصادی بحرانلاردا سوئز کانالین‌دان الده ائدیلن گلیرین آزالماسی و روسیایا اوچاغین 31 اوکتوبرین 2015-جی ایلده سینا یاریماداسینا دوشمه‌سین‌دن سونرا توریست ساییندا 70 فایز آزالماسی رول اوینادی.
خاریجی پول رزرولرینده یاشانان آزالما، میصر پول واحیدی‌نین (جنیه) دو‌لار قارشی‌سیندا قیمت‌دن دوشمه‌سینه ده سبب اولدو. آزاد بازاردا بیر ایل اول آمریکا دو‌لاری‌نین قیمتی 8 جنیه ایدی، حال-حاضردا ایسه 17 جنیه تشکیل ائدیر.
دو‌لارین باهالاشماسی ارزاق قیمت‌لری‌نین یوز فایز آرتماسینا سبب اولدو. خصوصیله سون بیر آیدیر اؤلکه‌ده یاشانان شکر قیت‌لیغی هله ده حل ائدیله بیلمه‌دی.
باققاللاردا شکر تاپمانین آز قالا غیری-مومکون اولدوغو میصرده، بؤیوک مارکت‌لرین اولدوغو قاهیره، گیزا و ایسکندریه کیمی شهرلرده ایسه آدام باشینا ان چوخ 5 کیلوگرام شکر وئریلیر. بحران‌دان اول 5 پوند اولان شکرین کیلوگرام  قیمتی 10جنیهنی کئچدی.
دوگو بازاریندا دا پروبلئم اولدوغونا دایر خبرلر یاییلماسی خالقین بو محصولو ساتین آلماق اوچون جهد گؤسترمه‌سینه سبب اولور.
میصر تدارک ناظیرلیگی اؤلکه‌ده تمل ارزاق محصول‌لاریندا سون گون‌لرده باشلایان بحرانا سون قویماق مقصدی ایله 8 میلیون قوطی قیدا مادده‌سینی "سیار دوکان‌لار" واسطه‌سیله یوخسول اینسان‌لارا یاری قیمتینه ساتیلاجاغینی آچیقلادی.
